cyanic-selkie/wikianc huggingface dataset:
בקט מארינר
קריירה בצי הכוכבים
סג"ם בקט מארינר היא קצינה בצי הכוכבים המוצבת על סיפונה של ה"סריטוס". למארינר קריירה עשירה בצי הכוכבים עוד לפני הצבתה על ה"סריטוס". היא הוצבה בעבר על ספינות חשובות יותר כמו ה"קיטו", ואף על ה"אנטרפרייז-D" כשהייתה צוערת באקדמיה. מארינר נחשבה לצוערת מבטיחה במיוחד, וחבריה לכיתה באקדמיית צי הכוכבים היו משוכנעים שתגיע לדרגת קפטן במהרה, אך בעוד שאמינה רמזי, אחת מבנות המחזור שלה, אכן הגיעה לדרגת קפטן, מארינר נותרה סג"ם. מארינר התקדמה בעבר מספר פעמים בסולם הדרגות (לא ידוע לאיזו דרגה) אך הורדה בחזרה לדרגת סג"ם בכל פעם מחדש בשל בעיות המשמעת התכופות שלה. במהלך הסדרה מתגלה שמארינר חרדה מהאפשרות לקידום, ועושה כל שלאל ידה על מנת לחבל באפשרות שתקבל קידום כלשהו, לרבות חבלה מכוונת במשימות כשנדמה לה שהיא עלולה לקבל קידום בעקבות ביצועים יוצאים מגדר הרגיל. מארינר מוצאת דרכים להנות גם מהמשימות הבזויות ביותר, מה שמקשה על אימה, קפטן פרימן, להעניש אותה על בעיות המשמעת התכופות שלה. בשלב מסוים החליטה פרימן להעניש אותה על ידי קידומה לדרגת לוטננט, אך גם במקרה זה הצליחה מארינר ליצור סיטואציה שבה תורד בדרגה בחזרה לדרכת סג"ם.
אישיות
מארינר היא קצינה מוכשרת, בעלת רעיונות מקוריים שמצליחים לרוב להציל אותה עצמה ואת חבריה לצוות, גם במצבים קשים שנראים חסרי תקווה. לחשיבה המקורית מחוץ לקופסה מתלווה קושי לקבל סמכות, לציית לפקודות ונהלים ולפעול על פי המצופה מקצינה בצי הכוכבים. מארינר מסרבת לקיים את פקודות הצי כשאלו אינן עולות בקנה אחד עם הדרך שבה היא חושבת שהדברים צריכים להיעשות, אך היא לעולם לא עושה זאת על מנת להשיג רווח אישי אלא רק במטרה לבצע את הדברים בצורה יעילה יותר, או כפי שנראה לה נכון יותר לבצעם על פי אמות המוסר שלה. לעיתים היא אף עוברת על הצו העליון כשהדבר נראה לה מוסרי יותר מלקיימו.
קשרים רומנטיים
מארינר היא פאנסקסואלית שנמשכת ל"ילדים רעים" ללא קשר לגזעם, מינם או מגדרם. מארינר הייתה בקשר רומנטי עם בת כיתתה, אמינה רמזי, כשהיו צוערות באקדמיית צי הכוכבים, בעבר יצאה עם גבר מגזע האנאבח, גזע שנחשב מזיק, על מנת להרגיז את אימה, ועם סטיב לוי, חבר צוות ב"סריטוס", אך קשר זה נגמר מאחר שגילתה שהוא מאמין בתיאוריות קונספירציה מגוונות. החל מעונתה השלישית של הסדרה, היא נמצאת במערכת יחסים רומנטית עם ג'ן.
משפחה
מארינר היא בתה של קפטן קרול פרימן ושל אדמירל אלונזו "זו" פריים, שניהם משרתים בצי הכוכבים. מערכת היחסים בינה לבין הוריה טעונה מאוד, ושניהם אינם מעוניינים בה על ספינתם. מארינר ופרימן מנסות להסתיר את הקשר המשפחתי ביניהן, אך בסוף העונה הראשונה הוא מתגלה בטעות לבוימלר ובעקבותיו לכל צוות הספינה. כתוצאה מכך מחליטות השתיים לנסות לעבוד יחד, למרות מערכת היחסים הטעונה ביניהן. החלטה זו מחזיקה מעמד זמן קצר, ולאחר מכן חוזרים לשרור בין השתיים יחסי אהבה-שנאה הדדיים.
מקור השם
יוצר הסדרה, מייק מקמהן, קרא לדמות על שמה של בתו, בקט מארינר מקמהן.
רוברט טריברס
חינוך
טריברס החל ללמוד אבולוציה אצל ארנסט מאייר ויליאם דרורי בהרווארד ב-1968. ב-1972 סיים דוקטורט בביולוגיה. המאמר הגדול הראשון שלו, "אלטרואיזם הדדי", פורסם ב-1971.
קריירה ומחקר
טריברס היה מרצה באוניברסיטת הרווארד מ-1973. ב-1978 עבר לאוניברסיטת קליפורניה בסנטה קרוז, שם היה חבר סגל עד 1994. כיום הוא חבר סגל באוניברסיטת ראטגרס. בשנת הלימודים 2008–2009 היה עמית המכון למחקר מתקדם בברלין.
טריברס זכה בפרס קראפורד במדעי הביולוגיה לשנת 2007 על "הניתוח הבסיסי שלו לאבולוציה חברתית, קונפליקט ושיתוף פעולה".
טריברס פגש את יואי פ. ניוטון, ראש מפלגת הפנתרים השחורים, בשנת 1978 כאשר ניוטון הגיש בקשה בזמן שהיה בכלא לעשות קורס קריאה עם טריברס כחלק מתואר בוגר בהיסטוריה של התודעה באוניברסיטת סנטה קרוז. טריברס וניוטון הפכו לחברים קרובים. ניוטון היה סנדק לאחת מבנותיו של טריברס. טריברס הצטרף למפלגת הפנתרים השחורים בשנת 1979. טריברס וניוטון פרסמו ניתוח של תפקיד ההונאה העצמית על ידי צוות הטיסה בהתרסקות טיסה 90 של אייר פלורידה. טריברס הוצא מהפנתרים על ידי ניוטון ב-1982 "לטובתו".
טריברס כתב את ההקדמה לספרו של ריצ'רד דוקינס הגן האנוכי, בה הציע לראשונה את התיאוריה האדפטיבית שלו על הונאה עצמית.
בשנת 2015 השעתה אוניברסיטת ראטגרס את טריברס השעיה בשכר, כחלק ממחלוקת מתמשכת בנוגע לשיעור שהמחלקה לאנתרופולוגיה הקצתה לו ללמד. טריברס אמר שאמרו לו ללמד את הכיתה אף על פי שהתנגד בטענו שהוא לא יודע דבר על הנושא הספציפי. בהרצאתו הראשונה אמר טריברס לכיתה שיעשה כמיטב יכולתו ללמוד את הנושא יחד איתם ובעזרת מרצים אורחים. רוטגרס השעתה את טריברס על כך שעירב את התלמידים במחלוקת. טריברס טען שפקידי האוניברסיטה סירבו להיפגש איתו ואמר: "הייתם חושבים שהאוניברסיטה תפגין מעט כבוד ליכולות ההוראה שלי בנושאים שאני יודע עליהם ולא תאלץ אותי ללמד קורס בנושא שאני לא שולט בו כלל".
השפעתו
טריברס הוא בין התאורטיקנים האבולוציוניים המשפיעים ביותר כיום. סטיבן פינקר מחשיב את טריברס כ"אחד מהוגי הדעות הגדולים בהיסטוריה של המחשבה המערבית". לדברי פינקר, טריברס: "... נתן השראה לכמות מדהימה של מחקר ופרשנות בפסיכולוגיה וביולוגיה - תחומי הסוציוביולוגיה, הפסיכולוגיה האבולוציונית, מדעי החברה הדרוויניסטיים ואקולוגיה התנהגותית הם במידה רבה ניסיון לבדוק ולהגדיר את רעיונותיו של טריברס. אין זה מקרי שהספר סוציוביולוגיה מאת אדוארד א' וילסון והספר הגן האנוכיי מאת ריצ'רד דוקינס, פורסמו ב-1975 וב-1976 בהתאמה, שנים ספורות לאחר מאמרי היסוד של טריברס. שני מחברי רבי המכר האלה הכירו בגלוי שהם עושים פופולריזציה לרעיונות של טריברס ולמחקר שרעיונות אלה הולידו. כך גם לגבי הספרות הפופולרית לגבי פסיכולוגיה אבולוציונית בשנות ה-90 המוח הסתגלני (The Adapted Mind), המלכה האדומה (The Red Queen), נולד למרוד (Born to Rebel), מוצא המידות הטובות (מאת מאט רידלי), החיה המוסרית (מאת רוברט רייט), וספרי-שלי כיצד פועל המוח. כל אחד מהספרים הללו מבוסס במידה רבה על רעיונותיו של טריברס ועל שפע המחקרים שהיוו השראה, בהם מעורבים עשרות מיני בעלי חיים, מודלים מתמטיים ומחשוביים, ופסיכולוגיה חברתית וקוגניטיבית-אנושית."
ביר טוויל
ביר טוויל (בערבית: بير طويل, בתרגום מילולי: "באר עמוקה") הוא שטח לאורך גבול מצרים-סודאן שגודלו 2,060 קילומטרים רבועים וצורתו דומה לטרפז שחלקו הרחב מצפון, מעין כצורת באר, מה שהקנה לו את השם. הוא נמצא דרומית-מערבית למשולש חלאיב וייחודו הוא בכך שהוא טרה נוליוס, כלומר אין מדינה התובעת בעלות עליו (בדומה לארץ מרי בירד באנטארקטיקה). בפועל, שולטת מצרים במקום, אף שהוציאה אותו ממפותיה הרשמיות.
היסטוריה
ב-1889 שלטה בריטניה באזור והשלטון הבריטי-מצרי החליט שגבול הסמכות של המושל הבריטי בסודאן יהיה בקו רוחב 22° צפון, וכתוצאה מכך היה משולש חלאיב בשטח מצרים וביר טוויל בשטח סודאן. ב-1902 שינו הבריטים את הגבול וקבעו שמשולש חלאיב קרוב יותר לח'רטום, בירת סודאן הן מבחינה תרבותית והן מבחינה גאוגרפית. הגבול החדש לא היה תלוי בקו הרוחב והוא ירד מהים האדום לכיוון דרום מערב, חצה את קו הרוחב והקיף את ביר טוויל, כך שנוצרו שני שינויים: משולש חלאיב שמצפון לקו הרוחב, עבר ממצרים לסודאן וביר טוויל שמדרום לקו הרוחב, עבר מסודאן למצרים. ב-1956, לאחר שקיבלה סודאן עצמאות, תבעה שהגבול בינה ובין מצרים יהיה על פי זה של 1902, כך שהיא תקבל את השליטה במשולש חלאיב, ומצרים תקבל לשליטתה את ביר טוויל. המצרים טוענים שיש לקבל את הגבול שנקבע על קו הרוחב 22° וחלוקת השטחים היא לטובתה. כתוצאה מהתביעה של שתי המדינות לקבל את משולש חלאיב הגדול פי עשרה מביר טוויל ובעל הגישה לים, נותר ביר טוויל ללא דורש.
בשנת 2014 הכריז אמריקאי בשם ג'רמייה היטון על האזור כ"ממלכת צפון סודאן", כמתנת יום הולדת לבתו בת השש, אמילי, אשר רצתה להיות נסיכה. אף מדינה לא הכירה בעצמאותו של האזור.
איה קאמיקאווה
איה קאמיקאווה (ביפנית: 上川 あや; נולדה ב-25 בינואר 1968) היא פוליטיקאית יפנית טרנסג'נדרית.
ביוגרפיה
איה נולדה בשנת 1968 בטוקיו שביפן. בשנת 1990 קיבלה תואר במנהל עסקים מטעם אוניברסיטת Hosei ובשנת 1995 יצאה מהארון כאישה טרנסג'נדרית והחלה תהליך שינוי מגדרי וטיפול הורמונלי. מינואר 2001 ועד מאי 2003 כיהנה איה כחברת ועד בארגון Trans-net ביפן, שמתמקד בהעלאת המודעות בקרב הציבור היפני לזכויות טרנסג'נדרים.
קריירה פוליטית
בשנת 2003 התמודדה כמתמודדת עצמאית למועצת העיר טוקיו ובמסמכי המועמדות שהגישה השאירה את סעיף המין ריק. במהלך מסע הבחירות משכה תשומת לב תקשורתית רבה. בתחילה הוחלט להתייחס אליה כגבר לכל דבר, אך לאחר התעקשותה ומאבקה להתמודד כאשה, ועדת הבחירות פנתה לשלטונות הפדרליים ביפן על מנת שיפסקו בסוגיה. השלטונות הפדרליים פסקו כי תוכל להתמודד כאישה לכל דבר ועניין, אבל המסמכים הרשמיים הנוגעים לנושא יתייחסו אליה כאל גבר.
מצע הבחירות שלה התמקד בפעילות למען נשים, ילדים, זקנים, נכים ולמען קהילת הלהט"ב, ובאפריל 2003 נבחרה לכהונה של ארבע שנים במקום השישי מבין 72 מתמודדים ומתמודדות שהתמודדו על 52 מושבים במועצת העיר והייתה לטרנסג'נדרית המוצהרת הראשונה שכיהנה בתפקיד ציבורי ביפן. בשנת 2007 נבחרה למושב שני, הפעם במקום השני מתוך 71 מתמודדים ומתמודדות.
איה הייתה הפוליטיקאית הטרנסג'נדרית המוצהרת היחידה ביפן עד לשנת 2017, עם הצטרפותו של טומויה אוסודה לפוליטיקה.
יודית מבוואריה, דוכסית שוואביה
יודית מבוואריה, דוכסית שוואביה (19 במאי 1100 - 27 באוגוסט 1130) הייתה אשתו של פרידריך השני, דוכס שוואביה ואמו של פרידריך הראשון, קיסר האימפריה הרומית הקדושה, הידוע לאורך ההיסטוריה כ"ברברוסה".
ביוגרפיה
יודית נולדה ב-19 במאי 1100, בתו הבכורה של היינריך התשיעי, דוכס בוואריה ווולפהילדה מסקסוניה, בתם של מגנוס, דוכס סקסוניה וסופיה מהונגריה, ובשל כך חברה בבית ולף. היו לה שלושה אחים: היינריך העשירי, דוכס בוואריה, קונרד ו-ולף; ושלוש אחיות: סופיה, מתילדה ווולפהילד. היה לה בנוסף לשבעת אחיה הלגיטימיים, אח אחד למחצה, אדלברט, שנולד לאביה מחוץ לנישואים.
בתאריך לא ידוע בין 1119 ו-1121, היא נישאה כאשתו הראשונה של פרידריך השני, דוכס שוואביה; נישואים שושלתיים אלה איחדו את בית ולף ובית הוהנשטאופן, שתי המשפחות החזקות והמשפיעות ביותר בגרמניה.
בשנת 1125, אביה תמך בתחילה במועמדותו של בעלה לרשת את היינריך החמישי, קיסר האימפריה הרומית הקדושה כמלך גרמניה, אולם בסופו של דבר שינה את תמיכתו ללותאר השני, קיסר האימפריה הרומית הקדושה. עריקתו של אביה של יודית יצרה איבה בין הוולפים והשוואבים שתהיה לה השלכות מרחיקות לכת בגרמניה שתימשך לאורך המאה ה-12. לא ידוע כיצד זה השפיע על היחסים בין יודית לבעלה.
היא מתה ב-27 באוגוסט 1130 ונקברה בוולדבורג בהייליגן פורסט, אלזס. זמן קצר לאחר מותה של יודית התחתן פרידריך עם אשתו השנייה, אגנס מזארבריקן.
ג'ון קרסינסקי
ג'ון בֵּרְק קרסינסקי (באנגלית: John Burke Krasinski; נולד ב-20 באוקטובר 1979) הוא שחקן, תסריטאי, מפיק ובמאי קולנוע אמריקאי. ידוע בשל תפקידו כג'ים הלפרט בסדרת הסיטקום "המשרד" ברשת NBC, ובשל משחקו בתפקיד הראשי בסדרה "ג'ק ראיין" בפריים וידאו.
ביוגרפיה
קרסינסקי נולד בניוטון, מסצ'וסטס שבארצות הברית, למשפחה קתולית ממוצא פולני ואירי. בן זקונים מבין שלושה אחים להוריו. אביו, רונלד קרסינסקי, עבד ברפואה פנימית. אמו, מארי קלייר (לבית דוייל), היא אחות.
בהיותו בתיכון, שיחק במחזה סאטירי שנכתב על ידי בי ג'יי נובאק. השניים סיימו את לימודיהם בבית הספר התיכון ניוטון סאות' בשנת 1997.
לפני שהתחיל את לימודיו בקולג', לימד אנגלית בקוסטה ריקה. את לימודיו האקדמיים, באומנויות התיאטרון, עשה קרסינסקי באוניברסיטת בראון שבפרובידנס. בקולג' הוא עזר לאמן קבוצת נוער בכדורסל בבית הספר היסודי גורדון שבפרובידנס. לאחר מכן השתלם בתיאטרון הלאומי בווטרפורד, קונטיקט.
קריירה
קרסינקי היה חבר בלהקה השייקספירית המלכותית בסטרטפורד אפון אייבון שבאנגליה וב"מרכז השחקנים" שבעיר ניו יורק. אחרי שסיים את לימודיו באוניברסיטת בראון עבר לניו יורק ושיחק בפרסומות טלוויזיה ובתפקידי אורח בסדרות שונות.
הוא כיכב במחזה שנכתב ובוים על ידי חבריו לכיתה מהקולג', אמילי אודיל ואייזק הורוביץ. בשנת 2000 עבד הכותב מערכונים מתמחה בתוכנית האירוח "לייט נייט עם קונאן או'בריאן".
בשנים 2005 עד 2013 היה כוכב הסדרה "המשרד", בה גילם את דמותו של ג'ים הלפרט. הוא ביים את פרק מספר 15 בעונה השישית של הסדרה, ובנוסף את הפרק השישי של העונה התשיעית בסדרה.
הוא כיכב כ"ברווין בסרט "סמיילי פייס" משנת 2007 בבימויו של גרג אראקי. מאוחר יותר, הוא קיבל תפקידים מרכזיים בסרטים "רישיון לחתונה" עם מנדי מור ורובין ויליאמס, "משחק מלוכלך" עם ג'ורג' קלוני ורנה זלווגר. ב-2008 הוא שיחק בסרט "לצאת לדרך" בבימויו של הבמאי האנגלי סם מנדס ובכיכובה של מאיה רודולף. הוא הופיע בקומדיה הרומנטית משנת 2009, "זה מסובך" ביחד עם השחקנים מריל סטריפ, סטיב מרטין ואלק בולדווין בבימויה של ננסי מאיירס.
בשנת 2006 קרסינסקי כתב וביים את סרטו הראשון "ראיונות קצרים עם גברים נתעבים" המבוסס על אוסף סיפוריו הקצרים באותו שם של הסופר האמריקאי דייוויד פוסטר וולאס. הסרט הוקרן בשנת 2009 בפסטיבל הסרטים סאנדנס. הוא גם הופיע כתפקידי אורח בתוכניות הטלוויזיה "חוק וסדר: כוונה פלילית", "ללא עקבות", "אד", "CSI" ותוכנית האנימציה "אבא אמריקאי".
בשנת 2011 הוא שיחק את תפקידו של אית'ן בסרט הרומנטי "ארוס בהשאלה", ושיחק בסרט "כולם אוהבים לווייתנים" לצד השחקנית דרו ברימור. קרסינסקי הופיע בסרט "אדמה מובטחת" שאותו כתב ביחד עם השחקן והתסריטאי מאט דיימון, הסרט החל בצילומים באפריל 2012 ויצא לאקרנים ב-28 בדצמבר של אותה שנה. הוא היה אחד מהמועמדים המובילים לשחק את התפקיד הראשי בסרט קפטן אמריקה, בסופו של דבר מי שקיבל את התפקיד היה השחקן כריס אוונס.
בשנת 2016 שיחק בסרט האקשן של מייקל ביי "13 שעות: החיילים הסודיים של בנגאזי" שעלילתה מבוססת על אירועי מתקפת הטרור בקונסוליה האמריקנית בבנגאזי ב-2012. באותה שנה שימש כמפיק בפועל בסרט "מנצ'סטר ליד הים", זוכה שני פרסי האוסקר. כמו כן, ביים והפיק את סרטו השני "זמן משפחתי", דרמה קומית בו גם כיכב לצדם של שרלטו קופליי, ריצ'רד ג'נקינס, צ'ארלי דיי ואנה קנדריק.
בשנת 2018 ביים, כתב והפיק בפועל את סרט האימה "מקום שקט", ואף הופיע בו בתפקיד הראשי, לצד אשתו אמילי בלאנט. באותה שנה החל לגלם את דמותו של ג'ק ראיין בסדרת המתח "ג'ק ראיין" מבית פריים וידאו. באוקטובר 2019, שבה הסדרה לעונה שנייה וקרסינסקי עצמו קיבל מועמדות לפרס גילדת שחקני המסך ולפרס סאטורן לשחקן הטוב ביותר בסדרת דרמה.
ב-2021 יצא סרט ההמשך "מקום שקט 2" לסרטו הקודם, בו מככבת שוב אשתו, אמילי בלאנט לצדם של קיליאן מרפי ודג'ימון הונסו.
חיים אישיים
קרסינסקי החל לצאת עם השחקנית האנגלייה אמילי בלאנט בנובמבר 2008 והם התארסו באוגוסט 2009. הם התחתנו ב-10 ביולי 2010 בטקס רשמי מצומצם בקומו שבאיטליה. לזוג שתי בנות, שנולדו ב-2014 וב-2016 והם מתגוררים בשכונת ברוקלין הייטס בניו יורק.
All Hell Breaks Loose
All Hell Breaks Loose (מאנגלית: כל הגיהנום משתחרר) הוא האלבום השישי של להקת הת'ראש מטאל הגרמנית דסטרקשן. האלבום יצא לאור באפריל של שנת 2000. שיר 13 הוא גרסת כיסוי לשיר של להקת ההבי מטאל האמריקאית מטאליקה.
רשימת שירים
כל השירים נכתבו והולחנו על ידי להקת דסטרקשן, למעט שיר 13.
מבצעים
דסטרקשן
סופר מריו (סדרת משחקים)
סופר מריו היא סדרת משחקי פלטפורמה דו-ממדית ותלת-ממדית שנוצרה על ידי חברת נינטנדו אשר בהם מככב השרברב הבדיוני מריו. לחלופין, לעיתים רבות מכונה סדרת המשחקים "סדרת משחקי האחים סופר מריו" או פשוט "סדרת משחקי מריו". זוהי סדרת המשחקים המרכזית של זיכיון מריו. לאורך השנים פותח לפחות משחק אחד בסדרת משחקי סופר מריו לכל אחד מקונסולת המשחק הגדולות של חברת נינטנדו. ישנם בסך הכל מעל ל-20 משחקים בסדרת משחקי סופר מריו.
סדרת משחקי סופר מריו היא חלק מהזיכיון הגדול של מריו, הכולל גם משחקי וידאו מז'אנרים אחרים וכמו גם סרטי קולנוע, סדרות טלוויזיה, סדרות קומיקס וסחורות אחרות. לאורך השנים נמכרו מעל ל-380 מיליון עותקים של משחקי סופר מריו ברחבי העולם, מה שהופך את סדרת משחקי סופר מריו לסדרת משחקי הווידאו הרביעית הנמכרת ביותר בכל הזמנים (אחרי סדרת משחקי טטריס וסדרת משחקי Call of Duty).
האחים סופר מריו (.Super Mario Bros)
כדי שקונסולת ה-NES תצליח, פנה נשיא נינטנדו למיאמוטו בהוראה לפתח משחק נוסף. שנתיים לאחר יציאת הקונסולה, ב-18 באוקטובר 1985, יצא לאור המשחק.Super Mario Bros, וקבע ציון דרך משמעותי בהיסטורית משחקי הווידאו.
מריו ולואיג'י, החיים כעת בממלכת הפטריה (Mushroom Kingdom), נחלצים לעזרת הנסיכה החטופה פיץ' (בזמן זה קראו לה הנסיכה טודסטול). החוטף, שליט הקוּפּות "באוזר" (שמו בתוכנית של האחים מריו בטלוויזיה, היה מלך הקופות), מופיע בפעם הראשונה, בדומה לנסיכה פיץ'. במטרה להציל את הנסיכה, צריכים השחקנים לעבור 32 שלבים, הפרוסים על פני שמונה "עולמות". כל אחד מהעולמות המשחק מציג סוג שונה של נוף, כדוגמת אזור תת-קרקעי, תת-ימי, ומבוצר. הרביעי בשלביו של כל אחד מהעולמות מתרחש בטירה, שבסופה נמצאת מעין מפלצת דמוית באוזר (מלבד העולם האחרון). בעוד שבששת עולמות המשחק הראשונים באוזר מתאפיין רק בנשיפת אש, בשניים האחרונים הוא זורק פטישים בנוסף. למשחק נוספו כמה עזרים הנמצאים בשלבים השונים - הכוכב, הפטריה ופרח האש. בעזרת הכוכב מריו הופך ל"מריו בלתי מנוצח", אשר מחסל כל אויב בנגיעה, אך מת, כקודמו, מנפילה לבור או ללבה. לאחר איתור הכוכב צריך לרדוף אחריו ברחבי השלב; השגת פטריה הופכת את מריו ל"סופר מריו". כשסופר מריו מותקף על ידי אויב הוא חוזר למצבו המקורי, וכך לא מאבד "חיים"; פרח האש, שניתן להשגה רק לאחר הפיכה ל"סופר מריו", הופך את השחקן ל"מריו בוער", המסוגל לירות כדורי אש.
המשחק הופץ מחדש ל-Game & Watch, אך מגבלות הקונסולה הפכו אותו לפשוט. בנוסף הוא חודש לקונסולת ה-SNES כחלק מאוסף ה-Super Mario All-Stars. ל-Game Boy Color הופצה גרסה משופרת גם כן, בעלת תוספות שונות, כגון שלבי מרוץ, אלבום תמונות ומשחקי זיכרון, בשם Super Mario Bros. Deluxe. בשירות ה-Virtual Console של ה-Wii, ה-Wii U וה-3DS נכלל המשחק, והוא מופיע בנוסף, כשלב סודי במשחק הגיימקיוב Animal Crossing.מעל ל-40 מיליון מעותקיו של המשחק נמכרו, ובכך הפך לא רק למשחק ה-NES המצליח ביותר, אלא גם לאחד ממשחקי הווידאו המצליחים ביותר בכל הזמנים.
למשחק, לפני שחרור Super Mario Bros: The Lost Levels, שוחרר משחק המשך בשם Super Mario Bros Special, נוצר על ידי Hudson Soft (שיצרו את Mario Bros. Special, Punch Ball Mario Bros ואת משחקי Mario Party) ושוחרר ב-1986. משחק זה כלל שלבים חדשים, אויבים מהמשחקים Donkey Kong ו-Mario Bros, חזר הפטיש מ-Donkey Kong ונוספו עזרים חדשים, כגון שעון המוסיף 10 שניות לזמן וכנפיים, המאפשרות למריו לעוף (שחייה באוויר) לזמן מוגבל.
האחים סופר מריו 2 (Super Mario Bros. 2)
לאחר כישלון Super Mario Bros.: The Lost Levels במערב, וקבלת פניה אישית מאת נשיא נינטנדו באמריקה, פותח בנינטנדו משחק נוסף בשם זה, אשר הופץ מחוץ ליפן בשנת 1988. פיתוח המשחק החל לאחר הצלחת נינטנדו בקבלת זכויות על המשחק Yume Kōjō: Doki Doki Panic, משום שכוונת החברה הייתה שמשחק זה יתבסס עליו. לבסוף המשחק שוחרר ביפן בשנת 1992 בשם Super Mario USA, כיוון שהוא שוחרר לראשונה בארצות הברית ושהיה ביפן משחק בשם Super Mario Bros. 2.
לילה אחד מריו חלם חלום אשר בו הוא וחבריו הביסו את ווארט הצפרדע הרשע והצילו את פיות הסאבקון. כשמריו התעורר מהחלום, הוא פתח דלת מסוימת וראה את כל מה שראה בחלומו. אם השחקן מביס את ווארט ומציל את פיות הסאבקון בסיום המשחק, השחקן "יוצא" מהמשחק ורואה שהמשחק היה בחלום של מריו, שמתעורר ממנו וחוזר לישון בשלום. ארבע דמויות המשחק הראשיות היו מריו, לואיג'י, הנסיכה פיץ' וטוד. לכל דמות ניתנה יכולת מיוחדת: מריו היה המאוזן מכולם, לואיג'י היה מסוגל לקפוץ גבוה, הליכתו של טוד מהירה מאוד, והנסיכה פיץ' יכלה לרחף בעזרת שמלתה. במשחק מופיעים לראשונה הביישנונים, ובירדו הדינוזאור/ית, אשר מינה/מינו לא ידוע. אחד מן האלמנטים שמייחדים את המשחק הוא היכולת לתלישת ירקות מהאדמה ודרכי השימוש השונים בהם. בניגוד לקודמיו, את אויבי המשחק לא ניתן היה להרוג בקפיצה פשוטה, והיה צורך בהתקפה מיוחדת, כדוגמת השלכת ירק לעברם, כדי להורגם. המשחק ראה אור בגרסה משופרת לסדרת Super Mario All-Stars, וכראשון בסדרת ה-Super Mario Advance ל-Game Boy Advance. לרבים ממעריצי הסדרה, משחק זה נחשב לפחות מוצלח, שכן הוא אינו מקורי. למרות זאת ניתן להבחין בהשפעתו הרבה על שאר משחקי מריו.
המשחק זכה למשחק המשך (מבחינת עלילה בלבד), בשם BS Super Mario USA, אשר שוחרר רק ביפן ל-Super Famicom (ה SNES היפני), לתוסף ה-Satellaview. המילה "BS" היא קיצור של "Broadcasting Satellite", כיוון שתוסף ה-Satellaview איפשר שידור צלילים דרך לווין (Soundlink), כמו רדיו, בנוסף לקולות המופיעים ב SNES. המשחק הוא בעצם גרסת ה-All-Stars של Super Mario Bros. 2, רק בעל עלילה שונה: לאחר מה שקרה במשחק הקודם, מריו גילה שכל ההרפתקה הייתה רק חלום, אבל לאחר מכן, ווארט קפץ עם כל חבריו לחלום נוסף, תקף את עולמן של פיות הסאבקון שנית, ופיזר פסלים של מריו בעולמם. המטרה היא לאסוף את כל פסלי המריו, ולהביס את ווארט שנית. במשחק זה מגלים שבירדו היא בעצם דינוזאור בן שמתנהג כמו בת, כפי שנשמע קולו ששודר במשחק. לאחר מכן, במשחק Super Mario Advance, מתגלה הקביעה האחרונה של נינטנדו: בירדו הוא בעצם בת (לפי הקול הנשי).
במשחק Super Mario Advance לשחקנים ולבוסים (כולל בירדו ווארט) יש קול שניתן לשמוע. במשחק זה נוספה מטרה נוספת לכל שלב (מלבד סיום השלב): לאסוף את כל מטבעות ה-Ace, אשר מתפקדים כמו מטבעות היושי מ Super Mario World. לאחר סיום המשחק, המטרה ב-Super Mario Advance היא להשיג בכל שלב שתי ביצי יושי, שהרעיון של השגתם נלקח מהמשחק "BS Super Mario USA". לאחר השגת כל הביצים בעולם מסוים, הם ייבקעו ויגדלו להיות יושי רגילים. מצד שני, מסך הפתיחה משתנה לאחר הצהריים לאחר סיום המשחק, וביצה של יושי מופיעה על גבעה (היא בוקעת אם השחקן משיג את כל ביצי היושי).
האחים סופר מריו 3 (Super Mario Bros. 3)
המשחק הופץ לראשונה ב-23 באוקטובר 1988. בפעם הראשונה בסדרת המשחקים, הוצגה לשחקן מפה מוגדרת של ממלכת הפטריה, ושמונת עולמות המשחק. בניגוד לעלילותיהם הפשוטות של קודמיו, במשחק זה העלילה מורכבת יותר - באוזר שלח את שבעת ילדיו, המופיעים לראשונה, במטרה לגנוב את שבעת שרביטי הקסם משבעת העולמות. בסוף העולם השביעי תוכנית זו מתגלה כתוכנית צדדית שנועדה להעסיק את מריו בזמן שבאוזר חוטף את הנסיכה פיץ'. למשחק נוספו ארבעה מצבים חדשים מלבד מריו בוער וסופר מריו - מריו צפרדע, מריו דביבון, מריו פטיש, ומריו טנוקי. בהשפעת כל מצב, יכולותיו ומראו של מריו משתנים בהתאם - למריו צפרדע יכולות שחיה וקפיצה משופרות, מריו דביבון מסוגל להתקיף בזנבו, לדאות ואף לעוף, מריו פטיש ניחן בזריקת פטישי יד ומריו טנוקי הוא מעין שדרוג של מריו דביבון, היכול להפוך לפסל אבן בלתי פגיע. שלבי המשחק רצופים סודות, וחבויים בהם שלוש משרוקיות קסם המאפשרות דילוג בין עולמות. לראשונה אם מריו ישיג כוכב ויקפוץ, הוא יעשה גלגול באויר.
גרסאות מחודשות למשחק יצאו לסדרת ה-Super Mario All-Stars וה-Super Mario Advance, אשר בה, המראה של הנסיכה פיץ' השתנה לגמרי. כמו כן המשחק מופיע בשירות ה-Virtual Console של ה-Wii, ה-Wii U וה-3DS. אם מחשיבים את מכירות גרסאותיו השונות של המשחק, ניתן להכתירו ככותר הנמכר ביותר, אך בשיא עדיין מחזיק Super Mario Bros.
האחים סופר מריו 3 הוא המשחק האחרון בסדרת Super Mario Advance. בגרסה זו ניתן לסרוק שלבים חדשים דרך מכשיר ה-e-Reader (תוסף ל-Game Boy Advance). בשלבים אלו, צריך לאסוף מס' מסוים של מטבעות Advance, שמבוססים על מטבעות יושי מסופר מריו וורלד, אשר מאפשרים לפתוח מעין "מיני משחקים" ולקבל חיים. שלבים אלה כוללים יכולות ממשחקים שונים, כמו האויבים, הירקות, קוביות הפיצוץ וקוביות פטרייה שניתן לזרוק על אויבים מהאחים סופר מריו 2, ירקות ענקיים, עזרים לכודים בבועות וקוביות פיצוץ ענקיות מ-Super Mario Advance, מספר גדול של אויבים, קוביות שנותנות עזרים באופן אקראי, קוביות הליכה על הקיר, עזר נוצת הגלימה, ירח המביא 3 חיים מ-Super Mario World, אויב הפינגווין מסופר מריו וורלד 2: האי של יושי, והפטרייה הרעילה והצמחים הטורפים האדומים מ-Super Mario Bros: The Lost Levels. במספר מצומצם מאוד של שלבים ניתן לאסוף מטבעות e נדירים. חלק מהשלבים הם שלבים שהיו במשחק המצליח Super Mario Bros. בגלל "החיים הקצרים" של ה-e-Reader באמריקה, מתוך 38 השלבים ביפן, יצאו לאמריקה רק 12 שלבים. כמו כן, ניתן לסרוק עזרים כגון הבומראנג, אשר מאפשר לחסל אויבים ולאסוף מטבעות, מטבעות Advance ומטבעות e, וכן סרטונים שעוזרים לעבור שלבים במשחק הרגיל. באירופה התמיכה במכשיר זה התבטלה, ולא שוחררו כלל כרטיסים.
סופר מריו וורלד (Super Mario World)
כשקונסולת ה-SNES ראתה אור ב-1990, ימאוצ'י הורה למיאמוטו לפתח משחק המנצל את יכולות הקונסולה במלואן. המשחק שפותח הלך בנתיב של קודמיו: האחים מריו ולואיג'י, הנופשים יחד עם פיץ' בארץ הדינוזאור, יוצאים במשימה להציל את הנסיכה מבאוזר, תוך מעבר בין שלבי המשחק השונים והבסת שבעת ילדיו בדרכם. הפעם, מריו ולואיג'י אינם לבד - הדינוזאור יושי, המופיע בפעם הראשונה, משמש כחיית הרכיבה שלהם. יושי יכול להשתמש בלשונו הארוכה כדי לבלוע ולזרוק אויבים. יושי מופיע בארבעה צבעים שונים - ירוק, כחול, אדום וצהוב, בהתאם לאויב שבפיו. בכל צבע מקבל יושי יכולת מיוחדת. במשחק זה ישנם מטבעות יושי אשר השחקן צריך להשיג בשביל לקבל חיים. ישנם עולמות מיוחדים, כמו עולם הכוכב, אשר ניתן להיכנס אליו באמצעות דרכי הכוכבים, אשר מתגלות אם השחקן מגלה יציאות סודיות בשלבים מסוימים, ואם השחקן מגלה את היציאה הסודית בשלב האחרון בעולם הכוכב, הוא מקבל גישה לעולם הספיישל, אשר אם מסיימים אותו, עונת השנה במשחק מתחלפת מאביב לסתיו, מה שמשפיע על האויבים, למשל: השריון של קופה טרופה הופך למסכה של מריו בצבעים שונים, הצמחים הטורפים הופכים לדלעת טורפת ועוד.
המשחק נחל הצלחה גדולה, ונחשב למשחק ה-SNES המצליח ביותר. כקודמיו, גם הוא הגיע ל-Virtual Console של ה-Wii, ה-Wii U וה-3DS ומופיע כשני בסדרת Super Mario Advance. כמו כן, ישנה גרסה מיוחדת של Super Mario All-Stars, בשם Super Mario All-Stars: Super Mario World, אשר כוללת את משחק זה. בגרסה זו, המראה של לואיג'י התעדכן למראה שלו כיום, מאשר מראה של מריו בצבע ירוק.
בשנת 1995, שוחררה גרסה של משחק זה לקונסולת ה-NES באופן פיראטי על ידי החברות Hummer Team (הידועה במשחקיה הפיראטיים, כגון Somari), והחברה JY Company. לגרסה זאת של המשחק יש שתי גרסאות: האחת אינה גמורה, ומסתיימת לאחר העולם הרביעי (ומגיעה בקלטת רגילה של NES), והשנייה גמורה לחלוטין (ניתן למצוא אותה ברב קלטת JY-120 45-in-1). בגרסה זאת של Super Mario World, כמו המשחק Somari, כאשר רצים בשיא המהירות וקופצים, הקפיצה תהיה במהירות הרגילה.
סופר מריו וורלד 2: האי של יושי (Super Mario World 2: Yoshi's Island)
נינטנדו הפיצה את משחק הסדרה השני, Super Mario World 2: Yoshi's Island, ב-1995. לאחר שדחתה את גרסתו של מיאמוטו למשחק, בטענה שהגרפיקה מיושנת מדי, במיוחד כשמשחקים תלת-ממדיים כגון Donkey Kong Country הבטיחו הצלחה מרובה. מיאמוטו שב לעבודה עד שלבסוף הוציא תחת ידו משחק עם גרפיקת ציורי פסטל תינוקית-מה, בהשפעת המשחק, המשלבת אלמנטים תלת-ממדיים.
Super Mario World 2: Yoshi's Island היא בעצם הקדמה לסיפורו של מריו לפני שהוא נהיה שרברב. במשחק השחקן שולט ביושי הדינוזאור, יחד עם מריו התינוק הרוכב על גבו. השחקן עובר בשלבים השונים כדי להציל את לואיג'י התינוק, שנחטף בידי קאמק, הקופה הקוסם הרשע אשר חוטף תינוקות בשביל באוזר התינוק. ליושי נוספו יכולות חדשות, כגון הפיכת האויב לביצה, זריקת הביצים, התקפת מחיצה וטרנספורמציה לסוגי מכונות "צעצוע", כגון צוללת. הביישנונים חזרו כאויבים הנפוצים ביותר במשחק, בנוסף לעשרות סוגי אויב חדשים אשר הופיעו יחד איתם. כל אחד משלבי המשחק מציב אתגר חשיבה חדש לשחקן, ושתולים בו סודות רבים, כדוגמת מקומות מוסתרים וחפצים חבואים. מלבד מצבים חדשים של יושי, גם מריו זכה בסוג חדש, "מריו סופר כוכב", היכול ללכת על קירות, לדאות עם מצנח, לחסל כל אויב בנגיעה וכו'. לדעת רבים, הכותר הוא ממשחקי הפלטפורמה הטובים ביותר, וכמצופה, הוא זכה בגרסה מחודשת לסדרת ה-Super Mario Advance, הכוללת 6 שלבים חדשים אשר ניתן לשחק בהם רק לאחר סיום המשחק.
למשחק זה יצא בשנת 2006 משחק המשך לקונסולת ה-Nintendo DS, בשם Yoshi's Island DS, אשר ניתן לשחק בו עם הנסיכה פיץ', דונקי קונג, וואריו ובאוזר התינוקות, והמטרה היא להציל את לואיג'י התינוק ועוד הרבה תינוקות מרחבי העולם. בשנת 2014 שוחרר משחק לקונסולת הנינטנדו 3DS בשם Yoshi's New Island, אשר כולל גרפיקת תלת-מימד ועוד שיפורים רבים. בשנת 2015 יצא המשחק Yoshi's Woolly World - בעל הפרזנטציה דמוית-הפרווה - ל-Wii U, וב-2017 יצא המשחק גם ל-3DS. בשנת 2019 שוחרר לקונסולת ה-Nintendo Switch המשחק Yoshi's Crafted World, עם פרזנטציה המדמה קרטונים והאפשרות לשחק כל שלב מהסוף להתחלה.
סופר מריו 64 (Super Mario 64)
משחק נוסף בסדרה יצא יחד עם קונסולת הבית הבאה של נינטנדו - הנינטנדו 64. ב-Super Mario 64 השרברב מוצג לראשונה במשחק פלטפורמה תלת-ממדי. עלילת המשחק פשוטה - מריו יוצא לחיפוש אחר 120 כוכבי הכוח של טירת הנסיכה פיץ', אשר נגנבו על ידי באוזר. במשחק יכול מריו לראשונה להשתמש במהלכים נוספים מלבד ריצה, קפיצה ושחיה - הוא יכול ללכת בכל כיווני המישור, להשתמש בכובע מכונף, לקפוץ קפיצה משולשת ולהכות עם אגרוף.
הגרסה המחודשת שיצאה לנינטנדו DS כללה שיפורים רבים, חוץ משנוי הגרפיקה. השחקן יכול לשחק גם עם דמותם של יושי, לואיג'י, ווואריו. העלילה נותרה כשהייתה, אך ארבע הדמויות יצרו מצב שעל כל אחת מן הדמויות מוטלת המשימה להציל דמות אחרת. כמו כן, המשחק הגיע לשירות ה-Virtual Console. למשחק זה היה אמור לצאת משחק המשך בשם: Super Mario 64 2, אך המשחק בוטל במהלך הפיתוח.
סופר מריו סאנשיין (Super Mario Sunshine)
Super Mario Sunshine הגיע ב-2002 לגיימקיוב, ומלבד היותו משחק המריו השני בתלת-ממד. בכותר זה, באוזר ג'וניור מופיע לראשונה. רבים מבלבלים אותו עם באוזר התינוק ממשחקי Yoshi's Island, אך הוא בעצם אחד מבניו של באוזר שלא הוזכר ב-Super Mario Bros. 3. על פי עלילת המשחק, מריו ופיץ' מגיעים לאי הטרופי דֶלפינו ("האי דולפיק" ביפן) כדי לנפוש שם, אך מגלים לחרדתם שהוא זוהם כולו בנוזל מוזר ומושחת בגרפיטי. מריו נעצר על ידי תושבי האי בטענה שראו אותו מזהם את האי. בעזרת ה-FLUDD (משאבת מים מתקדמת) שמצא, משימתו של מריו היא לנקות את האי דלפינו, להוכיח את חפותו, ולהחזיר את האי למצבו הקודם. העלילה מסתבכת בהמשך המשחק כשמריו-צל (Shadow Mario), אשר זה באוזר ג'וניור שהתחפש, מופיע וחוטף את הנסיכה פיץ'. מלבד מריו, גם יושי נתון לשליטת השחקן. ליושי יכולות שונות משל מריו, אך מסיבה לא ברורה הוא "נמס" במגע עם מים ונעלם אם לא מאכילים אותו בפירות. מריו צריך לאסוף כמה שיותר כוכבי זהב (Shine Sprite) כדי להחזיר את האור לאי ולקבל תוספות בסוף המשחק. השחקן צריך למצוא כוכבי זהב בדרכים רבות, לדוגמה: לפי מטבעות זהב (יותר ממאה), מטבעות כחולים ואדומים (יותר מעשרה), מסתורים בשלבים, שלבי בונוס ועוד. המשחק מכר למעלה מ-5.5 מיליון עותקים ונחשב למשחק הפחות נמכר בסדרה.
סופר מריו גלקסיה (Super Mario Galaxy)
ראה אור ברבעון האחרון של שנת 2007 לקונסולת ה-Wii של נינטנדו. המשחק עמד בציפיות הגבוהות שהוצבו לו בידי המעריצים, והגדיר מחדש את המשחקיות התלת־ממדית של הסדרה, לאחר "Sunshine" שנחשב כמשחק טוב, אך לא עמד בסטנדרטים של הסדרה. המשחק מחולק למספר שלבים המכונים "גלקסיות" כאשר בכל גלקסיה ניתן להשיג מספר מסוים של כוכבים. כאשר כל כמה כוכבים פותחים עוד גלקסיה למשחק, עלילת המשחק היא בסיסית מאוד ומתעלה רק במקצת על הרמה הרגילה לסדרה. המלך המרושע והמפלצתי באוזר חטף פעם נוספת את הנסיכה פיץ' מממלכת הפטריות השלווה וגנב את כל "כוכבי הכוח" מבעליהם. השחקן בתור מריו צריך לאסוף את הכוכבים הללו כדי שיוכל בסופו של דבר למצוא את באוזר ואת הנסיכה.
המשחק כולל הרבה יותר שלבים ומשימות מאשר מה שיש לבצע כדי לסיים את הסיפור שלו.
המשחק משתמש בטכנולוגיה החדשנית של ה-Wii כדי להשתמש בהתקפה הבסיסית של מריו (על ידי נענוע השלט) אספת וירית חתיכות כוכב (Star Bits) צבעוניות על האויבים (כיוון השלט למסך) ושלל פעילויות מיוחדות שרלוונטיות לשלבים ספציפיים ומוסיפות לגיוון של המשחק. בנוסף, Super Mario Galaxy שאב השראה מדמו ל-GameCube בשם Super Mario 128, שהציג שלבים בעלי מבנה כדורי.
המשחק מתהדר בגרפיקה ססגונית וצבעונית לתקופה מאוד שצוינה לשבח על ניצול מקסימלי של היכולות הגרפיות הנחותות של הווי (ביחס למתחרות) כשלמעשה המשחק נחשב על ידי רבים כיפה יותר מחלק מהמשחקים לקונסולות האחרות בזכות העיצוב העדיף.
(New Super Mario Bros. Wii)
יצא לווי 3 שנים לאחר המשחק הקודם New Super Mario Bros, במשחק זה השחקנים הם מריו, לואיג'י ועוד שני טודים חסרי שם (שמם, לפי נינטנדו הוא Bucken Berry ו-Ala Gold). במשחק זה הם נלחמים בשבעת הילדים של באוזר (שכיכבו ב-Super Mario World וב-Super Mario Bros. 3). אלמנטים נוספים הם יושי אשר ניתן לרכב עליהם וכוחות חדשים כגון: כובע הליקופטר אשר בעזרתו ניתן לעוף, חליפת הפינגווין המאפשרת גלישה על שלג וקרח וגם מעניקה יכולת שחייה טובה, ופרח קרח. ארץ סופר מריו תלת-מימד (Super Mario 3D Land)
יצא בנובמבר 2011 לקונסולת נינטנדו 3DS, ומשלב אלמנטים מסורתיים של משחקים דו־ממדיים מהסדרה (כמו: רמות שמשולבות בתוך עולמות, דגלים בסוף של כל שלב, פטריות, עלה שהופך את מריו למריו טנוקי, וכדומה) עם אלו הפתוחים של העולם המודרני, כגון שלבים בתלת־ממד וביצוע מגוון פעולות. בעקבות מכתבי מעריצים, חברת נינטנדו נאלצה להחזיר את עלה הטנוקי מהמשחק מריו 3, כדי לא לאבד את הקלאסיקה.
סופר מריו גלקסיה 2 (2 Super Mario Galaxy)
יצא ל-Wii שלוש שנים אחרי המשחק הראשון שזכה להצלחה רבה. המשחק השני הצליח אף יותר מקודמו. המשחק ידוע כמשחק הפלטפורמה "המושלם" עם ממוצע של 97% בביקורות. זוהי הפעם הראשונה במשחקי המריו התלת-ממדים שיצא משחק שני על אותה קונסולה. אפילו שהמשחק דומה לקודמו, הוצגו מגוון אלמנטים חדשים כגון: מתג שמאט את הזמן, חליפת החפירה שבעזרתה חופרים דרך כוכבים ועוד. עוד אלמנט חדש הוא יושי שלא היה במשחק הקודם. ליושי יש יכולות חדשות במשחק כגון: פירות שבעזרתם הוא מקבל יכולות שונות, למשל אם יושי אוכל אגס צהוב הוא יכול לגלות מקומות נסתרים, אם יושי אוכל פלפל חריף אדום הוא יכול לרוץ ולטפס על קירות, אם יושי אוכל אוכמנייה הוא הופך לבלון ויכול לעוף (כוח זה מזכיר את בלון ה-P מ-Super Mario World), אפשרות לאכול ולירוק חזרה אויבים, כשיושי קופץ אפשר להחזיק על כפתור הקפיצה ואז הוא מנפנף ברגליו ומרחף לכמה שניות באוויר, חפצים מסוימים ועוד. המשחק יכול שלא לפעול על כמה גרסאות של ה-Wii, במקרים כגון אלה יש לבצע "עדכון תוכנה" במעבדה של ה-Wii על מנת שיפעל (הגילוי של גרסת תוכנה מיושנת מדי בשביל המשחק מאופיין על ידי זמן המתנה ארוך מן הרגיל לאחר הלחיצה על "Start").
האחים סופר מריו החדשים 2 (New Super Mario Bros. 2)
משחק אשר בו המטרה היא לאסוף מטבעות משום שבמשחק חוגגים על כמות המטבעות העצומה שבו. השחקנים הם מריו ואחיו לואיג'י. המטרה היא לנצח את באוזר ושבעת ילדיו (Koopalings) שהופיעו במשחקים: Super Mario World,Super Mario Bros. 3 ו-New Super Mario Bros. Wii. למשחק נוספו שלושה עולמות מיוחדים, למשחק נוספו יכולות כמו פרח הזהב אשר הכדורים שלו הופכים אויבים ולבנים לזהב, וקוביית הזהב אשר נותנת מטבעות שמריו רץ. למשחק חזר תחפושת הדביבון מ-Super Mario Bros. 3. המשחק יצא לקונסולת Nintendo 3DS.
סופר מריו 3D וורלד (Super Mario 3D World)
משחק זה יצא לשווקים ב-22 בנובמבר 2013 עבור קונסולת ה-Wii U, במשחק זה ניתן לבחור במריו, לואיג'י, טוד כחול והנסיכה פיץ' ובעדכון את רוזלינה שהופיע לראשונה במריו גלקסי. משחק זה הוא בסגנון של Super Mario 3D Land. בלילה אחד בממלכת הפטריות, מריו, לואיג'י, הנסיכה פיץ' וטוד מגלים צינור שקוף. מהצינור השקוף יוצאת נסיכת פיות הספריקסי, אשר מנסה להודיע להם שבאוזר חטף את חברותיה, ולאחר זמן קצר, באוזר חוטף גם אותה. החבורה מחליטה להיכנס לצינור השקוף, ונכנסים לממלכת הספריקסי. פיות הספריקסי מבוססות על פיות הסאבקון מהאחים סופר מריו 2. נותן הכוח החדש במשחק הזה הוא פעמון מוזהב. כאשר לוקחים את נותן הכוח הזה, השחקן הופך לשחקן חתול. היתרונות של נותן כוח זה הם שאפשר לטפס על קירות, אפשר לרוץ במהירות רבה, אפשר להשתמש ב"צלילת ציפורניים", תוך כדי קפיצה ותקיפה. יש גם "פעמון מזל" שהופך את השחקן לחתול עם קולר אדום ומוסיף לו את היכולת להפוך לפסל בלתי מנוצח שנותן מטבעות ככל שנשארים בו. יש במשחק זה נותני כוח נוספים כמו דובדבן שמשכפל את מריו, צמח טורף בעציץ שאפשר להחזיק שאוכל אויבים, כדור בייסבול שזורקים אל האויבים, נעל גומבה, קופסאות ותותח שמאפשר לירות פצצות. בנוסף לכך, ישנם הרבה מאוד אויבים חדשים והגלומבות מסופר מריו וורלד חוזרות. ישנה יכולת חדשה שניתן להשתמש בה עם מסך המגע של השלט של ה-Wii U, שהיא הקפאה של האויבים וגילוי אזורים סודיים.
יוצר הסופר מריו (Super Mario Maker)
משחק זה יצא לשווקים ב-10 בספטמבר 2015 עבור קונסולת ה-Wii U, במשחק זה ניתן לערוך שלבים בסגנון המשחקים Super Mario Bros., Super Mario Bros. 3, Super Mario World ו-New Super Mario Bros. U. בכל אחד מן הסגנונות יש למריו יכולות שונות. את השלבים שנוצרים אפשר לשתף באינטרנט, כך ששחקנים אחרים יכולים לשחק בהם. המשחק זכה להצלחה גדולה ולסיקור רחב לעומת משחקי Wii U אחרים, ורבים מחשיבים אותו למשחק הטוב ביותר לקונסולה.
סופר מריו אודיסי (Super Mario Odyssey)
משחק זה יצא ב-27 באוקטובר 2017 עבור קונסולת ה-Nintendo Switch. במשחק זה מריו מטייל בעולמות שנמצאים מחוץ לממלכת הפטריות, ביניהן עיר הנקראת "ניו דונק" (המבוסס על ניו יורק), שהיא עיר הבירה של ממלכת העיר. המשחק מציג דמות חדשה בשם קאפי, שהופכת לכובע של מריו לאחר שאויבו באוזר קרע אותו, ובעזרתו מריו יכול להשתלט על המפלצות בעולם ולהשתמש ביכולות שלהן כדי להתקדם במשחק. במשחק, הספינה של מריו מתקלקלת ומריו צריך להשיג כמה שיותר ירחים שמפוזרים בעולמות שונים בשביל לצבור עוד אנרגיה לספינה. במשחק, כמו ברוב משחקי מריו, באוזר מנסה להתחתן עם הנסיכה פיץ', ומריו עושה את דרכו לחלל, שם מתקיימת החתונה. המשחק קיבל ציון של 10/10 ב-IGN, וזכה בתואר המשחק המשפחתי הטוב ביותר לשנת 2017. מספר חודשים לאחר יציאת המשחק, נינטנדו הוציאו חבילת הרחבה חינמית למשחק בו אחיו של מריו, לואיג'י, נמצא בעולמות שונים במשחק ומציע משחק רשת: במשחק הרשת מריו צריך להחביא בלונים בעולמות ושחקנים אחרים מרחבי העולם צריכים למצוא אותם.
יוצר הסופר מריו 2 (Super Mario Maker 2)
ב-13 בפברואר 2019, במהלך אירוע ה-Nintendo Direct באותו היום, הכריזו נינטנדו כי משחק בשם "Super Mario Maker 2" עתיד לצאת לקונסולת הנינטנדו סוויץ'. המשחק מהווה המשך למשחק "Super Mario Maker" שיצא לקונסולת ה-Wii U ב-2015. המשחק מוסיף אפשרות חדשה הקשורה למשחק Super Mario 3D World שלא הופיעה במשחק הקודם, וכן אלמנטים חדשים (לדוגמה: טילים ענקיים, רכב עם קופה ועוד). בנוסף, המשחק מאפשר מצב מולטיפלייר של עד 4 שחקנים ואפילו מאפשר הטלת תנאים לסיום השלב כמו השגת מספר מסוים של מטבעות.
זעמו של באוזר (Bowser's Fury)
בשנת 2021 יצא לשווקים המשחק Bowser's Fury לקונסולה נינטנדו סוויץ' בחבילה אחת יחד עם המשחק Super Mario 3D World אשר יצא במקור בשנת 2013. במשחק זה השחקן שולט במריו אשר צריך לחקור את העולם הפתוח של המשחק, לפותר חידות שונות, להשלים מגוון משימות, ולאסוף פריטים שונים אשר אמורים לסייע לו להביס את הנבל באוזר.
מוּזיקה
חלק גדול מהמוזיקה והאפקטים הקוליים המקוריים של משחקי הסדרה הפכו לאייקוניים ושולבו בשל כך גם במשחקים המודרניים של הסדרה. נעימת הנושא המקורית של המשחק האחים סופר מריו הולחנה על ידי קוג'י קונדו, והפכה עם השנים לאחת מנעימות הנושא המוכרות ביותר של משחקי וידאו בכל הזמנים.
המשחק Super Mario Galaxy, אשר יצא לשווקים ב-2007, הפך למשחק הראשון בסדרת משחקי סופר מריו הכולל מוזיקה שמנוגנת על ידי תזמורת. גם במשחק ההמשך שלו ובמשחקים נוספים כמו Super Mario 3D World נכללה מוזיקה שמנוגנת על ידי תזמורת.
מכירות
סדרת משחקי סופר מריו היא אחת מזכיונות משחקי הווידאו הנמכרים ביותר בכל הזמנים - נכון ל-2021 נמכרו מעל ל-380 מיליון עותקים של משחקי הסדרה ברחבי העולם. שבעת משחקי הסופר מריו הראשונים (כולל שלושת המשחקים הראשונים של האחים סופר מריו, שני המשחקים הראשונים של סופר מריו לנד ו-Super Mario World) מכרו מעל ל-100 מיליון עותקים עד מרץ 1993.
המשחקים בסדרת סופר מריו זכו להצלחה מסחרית רבה באופן עקבי לאורך השנים והם מדורגים בין משחקי הווידאו הנמכרים ביותר בכל הזמנים. משחקי האחים סופר מריו מכרו לבדם עד שנת 1996 מעל ל-50 מיליון עותים ברחבי העולם עבור מספר קונסולות שונות. גרסת ה-NES המקורית של המשחק מכרה מעל ל-40.23 מיליון עותקים וזהו המשחק הנמכר ביותר שיצא עבור קונסולת ה-NES של נינטנדו, כאשר שני משחקי ההמשך שלו, האחים סופר מריו 2 (שמכר מעל ל-18 מיליון עותקים) והאחים סופר מריו 3 (שמכר מעל ל-10 מיליון עותקים), מדורגים במקום השני והשלישי בהתאמה. המשחק "סופר מריו וורלד" הוא המשחק הנמכר ביותר עבור הקונסולה סופר נינטנדו, כאשר לאורך השנים נמכרו מעל ל-20 מיליון עותקים של המשחק. המשחק Super Mario World הוא גם המשחק השביעי הנמכר ביותר בכל הזמנים. המשחק Super Mario 64 היה המשחק הנמכר ביותר של הקונסולה נינטנדו 64 (מכר מעל ל-11 מיליון עותקים), בעוד שהמשחק Super Mario Sunshine היה המשחק השני הנמכר ביותר עבור הקונסולה נינטנדו גיימקיוב (מכר מעל ל-5.5 מיליון עותקים). נכון למרץ 2020 המשחק Super Mario Galaxy מכר מעל ל-12.80 מיליון עותקים, והואהיה למשחק התלת מימד הנמכר ביותר בסדרה נכון ל-2019, והיה המשחק התשיעי הנמכר ביותר עבור קונסולת ה-Wii. משחק ההמשך שלו Super Mario Galaxy 2 מכר מעל ל-7.41 מיליון עותקים, והיה המשחק ה-12 הנמכר ביותר עבור קונסולת ה-Wii. המשחק Super Mario 3D World היה המשחק השני הנמכר ביותר עבור קונסולת ה-Wii U, וכאשר לוקחים בחשבון את סך המכירות של עותקים המשחק עבור קונסולת ה-Wii U יחד עם סך המכירות של עותקי גרסת ההיסב של המשחק עבור הקונסולה נינטנדו סוויץ' הוא מכר בסך הכל מעל ל-14 מיליון עותקים - מה שהופך אותו למשחק התלת־ממדי השני הנמכר ביותר בסדרה. המשחק Super Mario Odyssey מכר בסך הכל מעל ל-23.02 מיליון עותקים נכון לדצמבר 2021, מה שהופך אותו למשחק התלת מימד הנמכר ביותר בסדרה עד כה, ובין המשחקים הנמכרים ביותר שיצאו עד היום עבור הקונסולה נינטנדו סוויץ'. המשחק Super Mario Bros. Wii מכר מעל ל-30.32 מיליון עותקים ברחבי העולם והיה למשחק הרביעי הנמכר ביותר שיצא עבור קונסולת ה-Wii, וכמו גם אחד ממשחקי הווידאו הנמכרים ביותר בכל הזמנים.
סדרת משחקי סופר מריו זכתה גם להצלחה מסחרית רבה בשוק משחקי קונסולות כף יד. המשחק סופר מריו לנד מכר לבדו מעל ל-18.14 מיליון עותקים, והיה למשחק הרביעי הנמכר ביותר שיצא לגיים בוי. משחק ההמשך שלו, "Super Mario Land 2: 6 Gold Coins" מכר מעל ל-11.18 מיליון עותקים ונחשב למשחק השישי הנמכר ביותר שיצר לגיים בוי. המשחק שיצא לקונסולת הנינטנדו DS מכר מעל ל-30.80 מיליון עותקים, מה שהופך אותו למשחק הנמכר ביותר עבור הקונסולה, והמשחק הנמכר ביותר בכל הזמנים לקונסולות הניידות.
פאולוס סטפנוס קסל
פאולוס סטפנוס קסל (בגרמנית: Paulus Stephanus Cassel) נולד כזֶלִיג קַסֶל (Selig Cassel; 27 בפברואר 1821 – 23 בדצמבר 1892) היה יהודי גרמני שהתנצר, סופר, נואם ומיסיונר ליהודים.
ביוגרפיה
קסל נולד כ"זֶלִיג קַסֶל" בגרוס-גלוגאו, בפרובינציית שלזיה, שבממלכת פרוסיה. אביו היה פסל, ואחיו דוד היה רב ידוע בברלין ודוקטור בבית המדרש הגבוה למדעי היהדות. קסל למד בגימנסיה של גלוגאו ושל שווידניצה ובאוניברסיטת ברלין, שם עקב בעניין מיוחד אחר הרצאותיו של ההיסטוריון לאופולד פון רנקה. ב-1849 ערך בעיתון Constitutionelle Zeitung בארפורט, וב-1850–56 ב-Erfurter Zeitung, בעל הקו המלוכני. מאוחר יותר קיבל תואר דוקטור בתאולוגיה מווינה.
בשנים 1866–1867 היה קסל חבר שמרני בבית הנבחרים הפרוסי, הבית השני של. הוא הפך לחבר בולט במפלגה השמרנית של פרוסיה.
בשנת 1867, מונה קסל למיסיונר על ידי "החברה הלונדונית להפצת הנצרות בקרב היהודים", תפקיד בו פעל עד מרץ 1891. במקביל (1867), מונה קסל לחבר הכמרים של הכנסייה כריסטוסקירכה (Christuskirche) בברלין, עם למעלה מאלף מושבים, שהוקם בשנים 1863–1864 ברובע קרויצברג. הוא שירת שם במשך עשרים וארבע שנים.
הוא נסע והרצה רבות, כפי שמראה קטע זה ממכתב שפורסם ("מחשבות על השליחות היהודית", 1887):
הוא הטביל 262 יהודים לנצרות בכריסטוסקירכה, ביניהם רופאים, סופרים, סוחרים.
בפמפלט שפורסם זמן קצר לפני מותו, הוא התלונן על היחס הבלתי מתחשב שקיבל מידי חבריו הנוצרים (Erstes Sendschreiben an Freunde in Deutschland und England über die Christuskirche in Berlin und ihr Martyrium durch die London Society ("מכתב ראשון לחברים בגרמניה ובאנגליה על כנסיית המשיח בברלין ועל מות הקדושים על ידי החברה הלונדונית"; 1891). כתב שלא ברור מה גרם לקסל להצטרף לכנסייה הנוצרית, אם כי הוא טוען שהסיבות של קסל לא היו כמובן כלכליות. קסל נאבק באנטישמיות הוא כתב ודיבר נגד היינריך פון טרייצ'קה, אדוארד פון הרטמן, אדולף שטקר וריכרד וגנר ודוברים אחרים של אנטישמיות פרוטסטנטית במהלך תקופת תחייתה.
ב"אמנציפציה ושליחות" (Emancipation und Mission) השתדל קסל להראות שהיהודים יזכו להקלה קבועה מרדיפות לא על ידי קבלת זכויות אזרחיות, אלא באמצעות המרת דת. אולם בשנים מאוחרות יותר הוא נסוג מהשקפה זו. דה לה רואי (De le Roi), ההיסטוריון של התעמולה הנוצרית בקרב היהודים, כתב שקסל התלהב בשל "רוח יהודית מאוד נחרצת". בשנת 1860 פרסם קסל את Die Geschichte des Jüdischen Volkes seit der Zerstörung Jerusalems ("תולדות העם היהודי מאז חורבן ירושלים"). הוא התאמץ למען ההמרת דת בקרב יהודים. הוא הביע את דעותיו על עבודת המיסיונריות ביניהם בחוברת שכותרתה Wie ich über Judenmission denke, 1886 ("איך אני חושב על השליחות ליהודים"). בשנים 1875–1889, הוא ערך את השבועון Sunem, ein Berliner Wochenblatt für christliches Leben und Wissen ("שבועון ברלינאי לחיים וידע נוצרים"; 16 כרכים). Hallelujah! Einhundertundachtundachtzig geistliche Lieder (הַלְלוּיָה! מאה שמונים ושמונה שירי קודש) הוא אוסף של מזמורים שנדפס מחדש מכתב עת זה. בשנת 1847 כתב קסל מחקר רציני אם כי פנטסטי משהו על הארכאולוגיה ההונגרית, Magyarische Alterthümer, שנשאר זמן רב בעל ערך. מעניין במיוחד תרגומו (עם הערות) לאגרת חסדאי אבן שפרוט ליוסף, מלך הכוזרים.
קסל מת ב ליד ברלין, מילותיו האחרונות היו, "" (איפה זה, ממלכת השמים?) קברו נשמר ב-Friedhof I der Jerusalems- und Neuen Kirchengemeinde (בית קברות מס' 1 של הקהילות של והכנסייה החדשה) הפרוטסטנטי בקרויצברג. לדברי העיתון היהודי Allgemeine Zeitung des Judentums ("העיתון הכללי של היהדות"):
תולדות היהודים
עבודתו המתודית היחידה של קסל היא "תולדות היהודים מחורבן ירושלים ועד 1847" (Geschichte der Juden seit der Eroberung und Zerstörung Jerusalems und seines Heiligthums durch die Römer bis zum Jahre 1847). את הטיפול המדעי הזה בהיסטוריה היהודית כתב לפני המרת דתו, והוא חתום "זליג קסל". עם זאת, יצחק מרדכי יוסט אמר על כך: "הוא חד צדדי ורק נותן פרקים מחיי היהודים במדינות שונות. הוא מקובץ בצורה מקוטעת, אם כי עשיר בהערות למדניות". Sabbathliche Erinnerungen ("זיכרונות השבת") פורסם גם הוא לפני המרת הדת של קסל - החלק הראשון בעילום שם, השני (חתום "S. C." בהקדמה) הועלה לטובת יוצאי צבא חסרי אמצעים של במלחמות השחרור הגרמניות בשנים 1813–1815.
חקר המקרא
מחקרי המקרא של קסל שמרניים; וזה מפתיע שהוא לא השכיל להשתמש בידע הרבני הנרחב שללא ספק היה ברשותו. ב-1865 כתב את Das Buch der Richter und Ruth ("ספר שופטים ורות") עבור "Theologisch-Homiletisches Bibelwerk" של. מהדורה שנייה תורגמה לאנגלית בשנת 1872. בשנת 1878 הופיע Das Buch Esther: Ein Beitrag zur Geschichte des Morgenlandes; aus dem Hebräischen übersetzt, historisch und theologisch erläutert ("מגילת אסתר: תרומה לתולדות המזרח; תורגם מעברית, מוסבר היסטורית ותאולוגית"), חלק ראשון, עם נספח. הטקסט המקורי של החלק השני של התרגום של קסל פורסם ב-1885. תרגום לאנגלית מאת אהרון ברנשטיין פורסם באדינבורו בשנת 1888. מהדורה אנגלית זו כוללת גם תרגומים של כמה ממאמריו של קסל: "מיתרה" (עמ' 345–361), "השוורים המכונפים של פרספוליס" (עמ' 362–377), ו"זורואסטר" (עמ' 378–400). רוב יצירותיו הספרותיות האחרות של קסל בעלות אופי של מחלוקת. עבודתו הגדולה יותר על Weihnachten, Ursprünge, Bräuche, und Aberglauben: Ein Beitrag zur Geschichte der Christlichen Kirche und des deutschen Volkes ("חג המולד, מקורות, מנהגים ואמונות טפלות: תרומה להיסטוריה של הכנסייה הנוצרית והעם הגרמני"; 1861), היא תערובת של למדנות גאונית אך לא שיטתית, והיא חדורה בנימה של רגשנות אדוקה.
בסך הכל, הרבגוניות של קסל הבטיחה לו רק את ההערצה של בני דורו. הוא לא היה מסוגל לרכוש עמדת השפעה בכנסיית שאימצה אותו. קסל כתב מספר רב של חוברות בנושאים תאולוגיים, אתנולוגיים ופילולוגיים.
אפרתי
{{פירושונים|
ראו גם
}}
Edellom
Edellom היא להקת מטאל ישראלית המנגנת דום-דת' גותי ומגדירה את עצמה כלהקת דום מטאל גותי.
היסטוריה
הלהקה הוקמה ב-2009 על ידי דוד נרדיה ועד 2014 לא הותירה חותם ונגנים רבים הצטרפו ללהקה לתקופות קצרות ועזבו אותה. ב-2014 הצטרפה ללהקה מריה "רייבן" בורדלוב, בת זוגו של נרדיה, כזמרת ונגנית גיטרה באס, ובכך מיצבה את הלהקה כלהקת מטאל גותי עם שירה נשית. מאז הצטרפותה הלהקה העלתה הילוך והחלה בהפקת דמו ראשון. בשנת 2015 עזבו את הלהקה מספר חברים ובמקומם הצטרף ללהקה הגיטריסט דוד אלון שלאחר מכן הוחלף על ידי עומר כהן באוגוסט 2018. בשנת 2016 הוציאה הלהקה את הדמו וה-EP הראשון שלה: "Long Lost Suns".
ב-10 בנובמבר 2016 חיממה הלהקה את להקת הדום-דת' גותי השוודית Draconian בעת הופעתה בישראל.
ב-25 באוקטובר 2019 ייצא לאור אלבום האולפן המלא הראשון של הלהקה, Sirens.
מוזיקה
הלהקה מנגנת דום-דת' גותי, היתוך של דום מטאל עם גרואלינג של דת' מטאל, בשילוב מטאל גותי ושירה נשית נקייה. הלהקה משתמשת בשיריה בשירת היפה והחיה המשלבת בין הגרואלינג של נרדיה לשירה הנשית של רייבן. בחלק מהשירים יש השפעה של בלאק מטאל שמתבטאת בצרחות וקצב מהיר יותר. חברי הלהקה מציינים את להקת הדום-דת' גותי Draconian כמקור השפעה עיקרי.
שם הלהקה גזור מהצירוף העברי "עד הלום", שבהגיה אנגלית (שגויה קמעה) נשמע כמו Edellom. סמליל הלהקה מעוצב כך שהוא סימטרי לסיבוב ב-180 מעלות.
טים פוקוק
טים פוקוק (באנגלית: Tim Pocock; נולד ב-24 באוקטובר 1985) הוא שחקן קולנוע וטלוויזיה אוסטרלי, שהתפרסם לאחר ששיחק בסרט הקולנוע "אקס-מן המקור: וולברין" ובסדרות הטלוויזיה "אקדמיה לריקוד" ו"קאמפ".
ביוגרפיה
פוקוק נולד וגדל בסידני, אוסטרליה. הוא למד במכללת רדפילד בדוראל בסידני. הוא החל את התעניינותו בקולנוע כאשר הגיש פרויקט גמר לשיעור אנגלית, סרט קצר.
קריירה
פוקוק החל קריירה במשחק אף על פי שלא למד דרמה באופן מקצועי.
בין השנים 2011–2013 שיחק בסדרת הטלוויזיה "אקדמיה לריקוד" בתפקיד ראשי. בשנת 2011 הוא הופיע בשלושה פרקים באופרת הסבון האוסטרלית "קרוב רחוק", שם גילם את אנגוס מק'אתי. בשנת 2013 שיחק בסרט הקולנוע "Forbidden Ground".
איגוד תעשיית ההקלטות הנורווגי
איגוד תעשיית ההקלטות הנורווגי (בנורווגית: IFPI Norge) הוא הארגון המרכזי המייצג את ענף ההקלטות של נורווגיה. האיגוד, שהוקם ב-1939, אחראי על פרסום מצעדי מוזיקה והענקת אישורי הקלטת מוזיקה בנורווגיה. האיגוד חבר בפדרציה הבינלאומית לתעשייה הפונוגרפית.
אישורי הסמכה להקלטת מוזיקה
האיגוד אחראי על הענקת אישורי הסמכה להקלטת מוזיקה בנורווגיה על סמך מכירות אלבומים וסינגלים בלבד. בעבר, היה אחראי גם על הענקת אישורי הקלטטת מוזיקה בנורווגיה על סמך מכירות ווידאו קליפים.
S בפרסאוס
S בפרסאוס (S Persei) הוא כוכב על-ענק אדום הממוקם בסמוך לצביר הכוכבים הכפול בקבוצת הכוכבים פרסאוס, צפונית לצביר הכוכבי NGC 869.
הכוכב חבר ב-Perseus OB1.
S בפרסאוס בעל רדיוס של 1,230-780 רדיוסי שמש וטמפרטורה של 3,500 קלווין.
הכוכב בעל עוצמת הארה הגדולה פי 88,000 - 221,000 מעוצמת הארתה של השמש.
S בפרסאוס מוקף בעננים המכלים מולקולות מים.
הכוכב ממוקם זרוע פרסאוס של גלקסיית שביל החלב. ככל הנראה הכוכב הוא כוכב כפול.
אבן הירח (סרט, 1915)
אבן הירח (באנגלית: The Moonstone) הוא סרט אילם משנת 1915. בסרט מככבים יוג'ין או'בריאן בתפקיד פרנקלין בלייק, איליין המרסטיין בתפקיד רייצ'ל ורינדר ורות פינדלי בתפקיד רוזנה ספרמן.
קיים עותק שמור של הסרט.
הסרט מבוסס על הרומן "אבן הירח" מאת וילקי קולינס, שיצא לאור ב-1868. העיבוד משנת 1909 נחשב לסרט אבוד. עיבודים נוספים של הרומן נוצרו ב-1934, 1972 ו-1997.